CELEX: 31994R1771
Language: sk
Date: 1994-07-19 00:00:00
Title: Nariadenie Komisie (ES) č. 1771/94 z 19. júla 1994 o dovoze kožušín a tovarov vyrobených z určitých druhov voľne žijúcich živočíchov do spoločenstva,

Dôležité právne oznámenie

|

31994R1771

Úradný vestník L 184 , 20/07/1994 S. 0003 - 0004 Fínske špeciálne vydanie: Kapitola 14 Zväzok 1 S. 0209  Švédske špeciálne vydanie: Kapitola 14 Zväzok 1 S. 0209 

		Nariadenie Komisie (ES) č. 1771/94z 19. júla 1994o dovoze kožušín a tovarov vyrobených z určitých druhov voľne žijúcich živočíchov do spoločenstvaKOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na nariadenie Rady (EHS) č. 3254/91 zo 4. novembra 1991, ktorým sa zakazuje používanie nášľapných pascí v spoločenstve a dovoz do spoločenstva kožušín a tovarov vyrobených z určitých druhov voľne žijúcich živočíchov pochádzajúcich z krajín, kde boli odchytené pomocou nášľapných pascí alebo spôsobmi odchytu, ktoré nespĺňajú medzinárodné normy humánneho odchytu [1], najmä na jeho článok 5,keďže sa v nedávnej dobe ozrejmilo, že vývoj noriem humánneho odchytu v rámci Medzinárodnej organizácie pre normalizáciu sa pravdepodobne neukončí do polovice roka 1995;keďže z toho vyplýva, že jedna z možností článku 3 ods. 1 nariadenia Rady (EHS) č. 3254/91 pre tretie krajiny, buď prijať primerané právne alebo správne predpisy na zákaz používania nášľapných pascí, alebo zaistiť, aby spôsoby odchytu používané na druhy uvedené v prílohe I k tomuto nariadeniu spĺňali medzinárodne schválené normy humánneho odchytu, nie je v súčasnosti možná; keďže toto má nepredvídateľne negatívny vplyv na možnosti dotknutých tretích krajín dodržať podmienky nariadenia Rady (EHS) č. 3254/91; keďže lehota do 1. januára 1995 je pre väčšinu z nich nedostatočné na prispôsobenie ich politiky tejto situácii;keďže veľký počet najvýznamnejších vývozcov kožušín preukázal, že sa dosiahol dostatočný pokrok smerom k zrušeniu nášľapných pascí a/alebo vo vývoji humánnych spôsobov odchytu;keďže za týchto okolností realizácia zákazu v článku 3 ods. 1 nariadenia Rady (EHS) č. 3254/91 od 1. januára 1995 by mohla nielen negatívne ovplyvniť činnosť Medzinárodnej organizácie pre normalizáciu pri vývoji medzinárodných noriem humánneho odchytu, ale aj vážne znížiť motiváciu tretích krajín v ďalšom vnútroštátnom pokroku v oblasti humánneho odchytu;keďže preto je vhodné v súlade s článkom 3 ods. 2 nariadenia Rady (EHS) č. 3254/91 odložiť príslušný zákaz o jeden rok, pričom tento odklad sa skončí 31. decembra 1995;keďže v dôsledku toho Komisia musí teraz určiť, ktoré krajiny spĺňajú podmienku článku 3 ods. 1 nariadenia Rady (EHS) č. 3254/91, a stanoviť vhodné vzory potvrdení uvedené v jeho článku 4 v dostatočnom predstihu pred 1. januárom 1996;keďže opatrenie uvedené v tomto nariadení je v súlade so stanoviskom výboru zriadeného podľa článku 19 nariadenia Rady (EHS) č. 3626/82 [2], naposledy zmeneného a doplneného nariadením Komisie (EHS) č. 1534/93 [3],PRIJALA TOTO NARIADENIE:Článok 11. Zákaz dovozu do spoločenstva kožušín druhov živočíchov uvedených v prílohe I k nariadeniu Rady (EHS) č. 3254/1991 a iných druhov tovaru uvedených v prílohe II k tomuto nariadeniu nadobudne účinnosť 1. januára 1996.2. Komisia určí, v súlade s postupom ustanoveným v článku 5 nariadenia Rady (EHS) č. 3254/91, do 1. septembra 1995:a) ktoré krajiny spĺňajú podmienku podľa článku 3 ods. 1 tohto nariadenia ab) vhodné vzory potvrdení uvedených v jeho článku 4.Článok 2Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev.Toto nariadenie je záväzné vo svojej celistvosti a priamo uplatniteľné vo všetkých členských štátoch.V Bruseli 19. júla 1994Za KomisiuYannis Paleokrassasčlen Komisie[1] Ú. v. ES L 308, 9.11.1991, s. 1.[2] Ú. v. ES L 348, 31.12.1982, s. 1.[3] Ú. v. ES L 151, 23.6.1993, s. 22.--------------------------------------------------